На основу члана 76.став 3, и члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3.Закона о пореском поступку и пореској администрацији („Службени гласник РС“, бр.80/2002,...,и 108/2016), Закључка Владе Републике Србије 05 бр.023-3362/2016 од 25.03.2016. године и члана 37. Статута Града Ниша („Службени лист Града Ниша“, бр.88/200/ и 143/2016), Скупштина Града Ниша на седници одржаној \_\_\_\_\_\_\_\_2018.године, донела је

**OДЛУКУ**

 **О ОТПИСУ ПОТРАЖИВАЊА ДОСПЕЛИХ ЗА ПЕРИОД ОД 01.09. ДО 31.12.2015. ГОДИНЕ И КОНВЕРЗИЈИ ПОТРАЖИВАЊА ДОСПЕЛИХ НА ДАН 31.08.2015. ГОДИНЕ ПО ОСНОВУ НЕИЗМИРЕНИХ ИЗВОРНИХ И УСТУПЉЕНИХ ЈАВНИХ ПРИХОДА ГРАДА НИША У ТРАЈНИ УЛОГ У КАПИТАЛУ ПРИВРЕДНОГ ДРУШТВА ГП „МОСТОГРАДЊА“ АД ИЗ БЕОГРАДА**

Члан 1.

 Потрaживања Града Ниша, настала по основу неизмирених уступљених јавних прихода, привредног друштва „МОСТОГРАДЊА“ АД из Београда, матични број:07023251 у укупном износу од 767.928,33 динара доспела за период од 1. септембра до 31. децембрара 2015. године отписују се и то:

* порез на зараде у износу од 767.928,33 динара.

 Члан 2.

 Потрaживања Града Ниша, настала по основу неизмирених уступљених јавних прихода, привредног друштва „МОСТОГРАДЊА“ АД из Београда, матични број:07023251 у укупном износу од 13.561.367,79 динара доспелих на дан 31. август 2015. године конвертују се у трајни улог Града Ниша у капиталу привредног друштва „Мостоградња“ АД из Београда и то:

* порез на зараде у износу од 13.561.367,79 динара.

Члан 3.

 Отпис потраживања доспелих за период од 1. септембра до 31. децембра 2015. године и конверзија потраживања доспелих са стањем на дан 31. август 2015. године у трајни улог Града Ниша у капиталу привредног друштва ГП „МОСТОГРАДЊА“ АД из Београда, по основу неизмирених уступљених јавних прихода, спровешће се као мера реализације усвојеног и правоснажног Унапред припремљеног плана реорганизације привредност друштва.

 Члан 4.

 Одлуку објавити у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2018.године

**СКУПШТИНА ГРАДА НИША**

 **ПРЕДСЕДНИК**

 Мр Раде Рајковић

ОБРАЗЛОЖЕЊЕ

 Правни основ за доношење ове одлуке садржан је у члану 77. Закона о приватизацији по коме се може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизације, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78. Закона о приватизацији предвиђено је да надлежни орган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

 Влада републике Србије је Закључком 05 бр.023-3362/2016 од 25.марта 2016.године је у тачки 2. препоручила надлежним органима јединице локалне самоуправе да у поступку усвајања УППР донесу одлуку којом се даје сагласност да се потраживања локалних самоуправа према друштву по основу уступљених јавних прихода са стањем на дан 31.давгуст 2015.године које ће бити утврђено Записником надлежне организационе јединице Пореске управе са каматом до дана доношења Закључка конвертују у удео локалне самоуправе у капиталу друштва, а Закључком 05 бр.023-3362/2016 од 25.марта 2016.године у тачки 1. је препоручено надлежним ЈЛС да донесу одлуку о отпису потраживања према Друштву настале у периоду 1. септембар до 31.децембар 2015.године у случају усвајања УППР.

 Укупан усаглашени порески дуг субјекта приватизације„ГП“МОСТОГРАДЊА“ АД Београд, по основу пореза на зараде који се односи на Град Ниш,

- са стањем на дан 31.08.2015.године, са обрачунатом каматом до 31.08.2015.године, ког датума је донет Закључак Владе РС 05 бр.023-8375/2017 износи 13.561.367,79 динара и он је предмет конверзије сходно тачки 2 Закључка Владе Републике Србије и

 - дуг у периоду од 01. септембар до 31.децембар2015. године износи 767.928,33 динара и он је предмет отписа сходно тачки 1 Закључка Владе Републике Србије..

Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неоходна је сагласност органа локалне самоуправе.

 У вези напред наведеног, поштујући препоруку Владе РС дату Закључком Закључком 05 бр.023-3362/2016 од 25.марта2016.године предлаже се да Скупштина Града Ниша донесе одлуку као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

 СЕКРЕТАР,

 Нина Илић